tomron87/hebrew-wikipedia-sentences-corpus huggingface dataset:
חלום השיירה הוא נשמתה של הפואטיקה של ביאליק, כותב הילל ברזל, שכלליה כאילו נוסחו בפרקי הילדות של ספיח, ובעיקר בתוכן החלום.
הפלאי המתואר מתעסק במעשי פלאים בראותו את הנסתר בנגלה ואת הסתום במפורש, או בשמיעת הדממה ובראיית הקולות, או בקליטת מראות פלאים כערפילי טוהר, מראות שתייה, כפי שמתאר ביאליק בפרקי הספר.
שיירת ההולכים לעייפה בתלם כעדר ממשיכה והולכת, ובלית ברירה גם המספר ביניהם, אך נפשו עם הפלאי שמעבר לאיבי הנחל, הוא מקור מעיין השירה שבלבו.
חלום השיירה נזכר רבות בדיונים על מהות השירה, ההשראה וייחודו של משורר.
מבנהו הרופף של הסיפור נידון על ידי מבקרים רבים.
יוסף אבן הגדיר את הפרקים כמעין רשימות זיכרון.
גרשון שקד כתב שזהו סיפור על גבול הסיפורת, הפואמה והמסה.
לדעתו של הולצמן, המבנה המפורק שניתן מפרספקטיבות שונות הוא דווקא מהותה של היצירה.
ביאליק התייחס לכך בעצמו בתחילת הסיפור: וגם בסיומו: - ארבעה שברי זכוכית שדרכם משתקף כל פעם עולם אחר ונפלא על פי בחירתו של המספר.
ביאליק ניצל את חסרונה המרובד של היצירה שנכתבה בתקופות שונות - לטובתה, מוסיפה זיוה שמיר.
הוא הפך אותה לסיפור ההולך ומתרחק ממקור החוויה עד לאובדן התום האנושי.
זהו סיפור אימפרסיוניסטי, שנטוע ברגל אחת בספרות המאה התשע עשרה, אך המשכו בהגיגים פילוסופים מתחום האסתטיקה של מפנה המאה העשרים
קרייג אליוט "ספידי" קלקסטון הוא כדורסלן עבר אמריקאי, אשר שיחק בליגת ה-NBA בין השנים 2001–2009. בעונת זכה באליפות ה-NBA כשחקן סן אנטוניו ספרס, ולאורך 7 עונותיו בליגה רשם ממוצעים כוללים של 9.3 נקודות, 4.3 אסיסטים, 2.5 ריבאונדים ו-1.5 חטיפות למשחק.
קלקסטון נולד וגדל בעיר המפסטד שבלונג איילנד, ניו יורק, ובשנת 1996 החל ללמוד באוניברסיטת הופסטרה אשר בהמפסטד.
בעונתו האחרונה בקבוצת הכדורסל של האוניברסיטה, 1999/2000, הוביל אותה להעפלתה השלישית אי פעם לטורניר אליפות המכללות, עם ממוצעים של 22.8 נקודות, 6.0 אסיסטים, 5.4 ריבאונדים ו-3.3 חטיפות למשחק.
במשחק הראשון של הטורניר הפסידה הופסטרה לאוניברסיטת המדינה של אוקלהומה, בתוצאה 66–86.
בדראפט ה-NBA 2000 נבחר קלקסטון בבחירה ה-20, על ידי פילדלפיה 76'.
בשל פציעה בברכו החמיץ את כל עונת , בה העפילה פילדלפיה לגמר ה-NBA.
בתחילת עונתו הראשונה בליגה, , "ניצל" קלקסטון את פציעתו של כוכב הקבוצה אלן אייברסון, והצטיין עם 20 נקודות במשחק הראשון, 22 נקודות במשחק השלישי ו-23 נקודות במשחק הרביעי.
בהמשך שימש כמחליפו של אייברסון מהספסל, ועד לסיום אותה עונה רשם ממוצעים של 7.2 נקודות ו-3.0 אסיסטים למשחק.
לקראת עונת הועבר בטרייד לסן אנטוניו ספרס, תמורת ג'ון סלמונס ומארק בראיינט.
בסיום פלייאוף 2003 זכה עם הספרס באליפות ה-NBA השנייה של המועדון, כמחליפו מהספסל של טוני פארקר.
לאורך הפלייאוף שותף בכל 24 משחקי קבוצתו, וקלע 5.2 נקודות בממוצע למשחק.
בקיץ 2003 חתם על חוזה בגולדן סטייט ווריורס.
בתקופתו עם הווריורס פתח במרבית המשחקים, ותרם 11.7 נקודות ו-5.2 אסיסטים בממוצע למשחק.
בפברואר 2004, לאחר כעונה וחצי בגולדן סטייט, הועבר עם דייל דייוויס בטרייד לניו אורלינס הורנטס, בתמורה לבארון דייוויס.
עד לסיום עונת קלע 11.3 נקודות ומסר 4.9 אסיסטים למשחק עבור ההורנטס.
ביולי 2006 חתם באטלנטה הוקס על חוזה ל-4 שנים, עבור כ-25 מיליון דולר.
בגין פציעות שונות בברך ובשרירי מיתר הברך, שותף קלקסטון ב-44 משחקים בלבד (מתוך 246) לאורך 3 עונותיו עם ההוקס.
ביוני 2009 הועבר בטרייד לגולדן סטייט, ובפברואר 2010 שוחרר מהקבוצה מבלי ששיחק במדיה, ולמעשה פרש ממשחק, בגיל 31.
ספידקיובינג או קיובינג, ספידקיובינג הוא ענף ה"פתירה המהירה" של הקובייה ההונגרית.
השיטה הפופולרית ביותר בספידקיובינג היא שיטת , בה פותרים את הקוביה בארבעה שלבים שמוצגים כאן משמאל.
בעולם מאורגנות תחרויות על ידי איגוד הקובייה העולמי,WCA (World Cube Association) , והתחרות היוקרתית ביותר היא אליפות העולם, המתרחשת פעם בשנתיים, כל פעם בעיר אחרת בעולם.
שיא העולם בממוצע (הממוצע נקבע על ידי 5 פתירות, וחישוב ממוצע חשבוני לתוצאות לאחר שמורידים את התוצאה הגבוהה ביותר והנמוכה ביותר) נקבע בתחרות בארצות הברית בשנת 2022 על ידי מקס פארק.
שיא העולם בפתירה יחידה, נקבע פארק בתחרות בשנת 2023 על ידי מקס, שקבע תוצאה של 3.13 שניות.
אמנם עקפו את השיא כמה פעמים, אך הן אינן נחשבות כשיאי עולם מכיוון שהן התרחשו מחוץ לתחרויות רשמיות.
5 התוצאות המהירות ביותר בפתירת קובייה יחידה
5 התוצאות המהירות ביותר בממוצע מ-5 פתירות
תוצאהשם14.36ייהנג וונג 24.74טימון קולאסינסקי 34.81שואני גנג 44.84רויהאנג שו 54.86מקס פארק
ב-27 בספטמבר 2010 נערכה בארץ אליפות הקובייה ההונגרית הראשונה בישראל במכון ויצמן.
ב-26 באפריל 2011 נערכה התחרות השנייה, אשר כללה גם תחרויות בפתרון קובייה 2×2×2 ו- 4×4×4. אלוף ישראל בפתרון 3×3×3 לשנה זו הוא שי זיו, עם פתרון ממוצע של 13.63 שניות.
ב-16 באפריל עד 17 באפריל 2014 נערכה התחרות השלישית.
התחרות כללה איוונטים שונים כגון: 3x3x3, , , פתירה בעניים עצומות ועוד.
את השיא הישראלי הנוכחי ב-3X3X3 בפתרון בודד קבע בן בר-און בתחרות בבית ברל- 2022 - עם תוצאה של 5.20 שניות.
בתחרות בקפריסין קבע בר-און את השיא הישראלי הנוכחי בממוצע הפתירות עם תוצאה של 6.18 שניות.
בנוסף, נכון ליולי 2019 בר-און מחזיק ב-20 שיאים ישראלים נוספים.
את השיא הישראלי הנוכחי ב-3X3X3 בעיניים עצומות בפתרון בודד קבע ליאב בנגייב בתחרות בהרצליה ב-2022 עם תוצאה של 22.14 שניות.
את הקוביה הסטנדרטית, ה-3X3X3, אפשר לפתור במספר שיטות, אבל לא בכולן משתמשים לספידקיובינג.
רוב השיטות שמשתמשים בהן לספידקיובניג (כגון CFOP) משתמשות במערכת שכבה אחרי שכבה לאלגוריתמים שלהן, והשיטות האלה נקראות "3 הגדולות" (CFOP,ROUX,ZZ), אף על פי שבעבר הן נקראו "4 הגדולות", אבל שיטה אחת נעלמה משימוש הספידקיוברים (שיטת פטרוס).
CFOP (קיצור של Cross, F2l,OLL,PLL ניתן לראות דוגמה לשלבים בתמונות משמאל) היא השיטה הסטנדרטית ביותר לפתירת הקוביה ההונגרית, והיא עובדת שכבה אחרי שכבה.
ממציאת השיטה היא ג'סיקה פרידרך.
ג'סיקה פרידרך, שסיימה שנייה באליפות העולם ב-2003, שעליה גם נקראת שיטת CFOP, או שיטת פרידרך, ובנוסף דייוויד סינגמאסטר, מקבל קרדיט כראשון לפרסם שיטה שמשתמשת במערכת שכבה אחרי שכבה בשנת 1980.
בתחילה פותרים את ה"קרוס" או הפלוס, לאחר מכן פותרים את שתי השורות הראשונות בסוף פותרים את הצבע העליון, ולאחר מכן מבצעים פרמוטציה (החלפה) של החלקים העליונים.
שיטת CFOP מורכבת מאלגוריתמים רבים, ביניהם 57 אלגוריתמים לשלב ה-OLL,ו-21 אלגוריתמים לשלב ה-PLL, יותר מבשיטות האחרות.
כל הנתונים באתר של איגוד הקובייה העולמי.
מקס פארק הוא הספידקיובר שמחזיק הכי הרבה שיאי עולם (9) והוא נחשב לספידקיובר הגדול בהיסטוריה.
בעיניים קשורותיחיד57:47גרהם סיגינס Blind Is Back LA 202262/65
ספיחה הוא מאפה בשרי מאזור הלבנט.
הוא מורכב מבצק דק ומעליו שכבה של בשר כבש או טלה טחון, המעורבב עם בצל, צנוברים ותבלינים נוספים.
בלבנון, נהוג להגיש את הספיחה עם בשר טחון, בצל, קוביות עגבנייה, צנוברים, מלח, פלפל, ותבלינים כדוגמת קינמון, סומאק ודבשת רימון.
העיר הלבנונית בעלבכ ידועה במיוחד בשל הספיחה שלה.
הספיחה פופולרית גם בסוריה ובארץ ישראל.
הספיחה הוא אוכל רחוב פופולרי ביותר בברזיל, שם הוא ידוע בשם esfiha או esfirra, לשם הוא הגיע על-ידי מהגרים מסוריה ומלבנון בשלהי המאה ה-20.
קנת' ג'יי "ספידי" סמית' ג'וניור הוא כדורסלן אמריקאי המשחק בעמדת הרכז בטורק טלקום.
סמית' גדל בסיינט פיטרסברג, פלורידה, ובחר לשחק בקבוצת הכדורסל של אוניברסיטת לואיזיאנה טק.
ב-140 משחקים, הוא העמיד ממוצעים של 6.2 נקודות, 6.1 אסיסטים, 3.8 ריבאונדים ו-1.8 חטיפות למשחק, וסיים את הקריירה כשיאן האוניברסיטה באסיסטים (858) ובחטיפות (258).
לאחר שלא נבחר בדראפט 2015 ב-NBA, ב-11 באוגוסט 2015 חתם על חוזה לשנתיים בוואף ריגה מליגת העל הלטבית.
הוא שוחרר מהקבוצה ב-24 בנובמבר, לאחר ששיחק 11 משחקים בלבד.
ב-6 בינואר 2016 עבר ללוס אנג'לס די-פנדרס מליגת הפיתוח של ה-NBA.
ב-13 באוקטובר 2017 הועבר בטרייד לגרנד ראפידס דרייב, גם היא מליגת הפיתוח.
ב-26 ביולי 2019 חתם בסולנוקי אולאי מליגת העל ההונגרית.
ב-19 בדצמבר 2019 עבר לספירו שרלרואה מליגת העל הבלגית והיורוקאפ.
במרץ 2020 בוטלה הליגה בשל התפרצות נגיף הקורונה.
ב-8 באפריל 2020 חתם סמית' באנטוורפ ג'יינטס, גם היא בליגת העל הבלגית.
ב-28 במאי חתם במכבי חיפה, שיחק במדיה שישה משחקי ליגה ושני משחקי פלייאוף, והעמיד בליגה ממוצעים של 15 נקודות, 7.7 אסיסטים ו-3 ריבאונדים ב-34 דקות למשחק.
ב-12 בדצמבר 2020 חתם בלימוז' מליגת העל הצרפתית עד לתום העונה.
ב-19 בספטמבר 2021 חתם סמית' עם בריטאס וילנה מליגת העל הליטאית, וזכה עימה באליפות ראשונה אחרי 12 שנים.
ב-6 בנובמבר 2024 עזב את הקבוצה.
ב-7 בנובמבר 2024 חתם בטורק טלקום מהליגה הטורקית והיורוקאפ.
ספידי סמית' הוא סרט דרמה אילם אמריקאי של הבמאי דיוק וורן, שיצא לאקרנים ביוני 1927.
על מנת לגייס כסף עבור ניתוח חיוני הנצרך עבור אמהּ של חברתו, בילי סמית' נענה לאתגר שהציב מולו המתאגרף סלאג'ר סמפסון.
אם סמית' ישרוד שלושה סיבובים בקרב האיגרוף, הוא יזכה בדמי השלל.
בילי סאליבן – בילי סמית'
הייזל דין – טנה לוסיאן
הארי טנברוק – סלאג'ר סמפסון
וירג'ינה טרו בורדמן – וידום לוסיאן
ג'ורג' פריולט – צ'ארלס סמית'
ספיד גראז' או פלוס-8 הוא תת-ז'אנר מוזיקלי של מוזיקת דאנס אלקטרונית, המשויך לסצנת הגראז' הבריטי, שבו הוא נחשב לאחד מתתי הז'אנרים שלו.
ספיד גראז' כולל מקצבים מואצים של גראז' האוס בסגנון של ארבע על הרצפה , בשילוב עם מוזיקת ברייקביט.
כמו כן, ביצירות ספיד גראז', יש שימוש בשקשוק מועט של תופי הסנר .
בנוסף לכך, למנגינות ספיד גראז', יש בייסליין מעוות וכבד, המושפע ממוזיקת ג'אנגל ורגאיי, וכן שימוש בצליל בס סוחף ושבירת קצב .
לעיתים, ביצירות ספיד גראז' ניתן למצוא שירה שנמתחה בזמן.
מאחר שתת-ז'אנר מוזיקלי זה מושפע מאוד ממוזיקת ג'אנגל, ישנו שימוש רב באפקטים קוליים של מוזיקת ג'אנגל ומוזיקת דאב, כגון יריות וסירנות.
התקליטן האמריקאי ראמנד ואן הלדן נחשב כחלוץ הספיד גראז', ביו היתר לאחר שהוציא ב-1996 גרסת רמיקס Dark Garage לשיר "Spin Spin Sugar" של Sneaker Pimps .
ספיד רייסר (ביפנית: マッハGoGoGo) היא סדרת מאנגה יפנית שנוצרה על ידי טאטסואו יושידה.
עלילת הסדרה מתמקדת בנהג המרוצים הצעיר והמוכשר ספיד רייסר (המכונה גו מיפונה בגרסה היפנית המקורית) אשר חולם להיות נהג המרוצים הטוב ביותר בעולם.
הוא נוהג במכונית מתקדמת במיוחד מבחינה טכנולוגית אשר מצוידת בגאדג'טים עתידניים רבים המאפשרים לו להיחלץ ממצבים מסוכנים במרוצים.
סדרת המאנגה של ספיד רייסר פורסמה במקור ביפן במגזין "Shōnen Book" בין 1966 ל-1968. הסדרה זכתה להכרה בינלאומית בעיקר בסדרת האנימה של ספיד רייסר שהופקה בעקבות הצלחת סדרת המאנגה.
סדרת האנימה הראשונה של ספיד רייסר שודרה במקור ביפן ברשת הטלוויזיה היפנית FujiTV בין השנים 1967 עד 1968 וכללה 52 פרקים.
בעקבות הצלחת סדרת האנימה נוצרה לה מהדורה בשפה האנגלית שהותאמה לקהל המערבי.
הגרסה האנגלית של הסדרה זכתה במיוחד להצלחה בארצות הברית שם היא שודרה בסינדיקציה במהלך שנות ה-60 וה-70. בשנת 1997 הופקה סדרה שנייה של ספיד רייסר אשר כללה 34 פרקים ואשר שודרה במקור ביפן ובהמשך שודרה גם במדינות נוספות.
בשנת 2008 הופק סרט קולנוע לייב אקשן של ספיד רייסר בבימוי האחים וצ'אוסקי.
הסרט עשה שימוש רב במיוחד בגרפיקה ממוחשבת והיה מאופיין בסגנון ויזואלי ייחודי אשר היווה מחווה לסדרת המאנגה המקורית.
בנוסף, בשנת 2002 הופקה סדרת האנימה "Speed Racer X" אשר היוותה אתחול מודרני של לסדרה המקורית.
בשנת 2008 הופקה סדרת האנימציה האמריקאית "ספיד רייסר - הדור הבא" אשר עלילתה התמקדה בהרפתקאות בנו של ספיד רייסר אשר לוקח חלק במרוצים עתידניים.
ספיד רייסר (בגרסה היפנית המקורית שמו הוא גו מיפונה) - גיבור הסדרה.
ספיד רייסר הוא נהג מרוצים מיומן ונחוש אשר חולם להפוך לנהג הטוב ביותר בעולם.
הוא נוהג במכונית "מאך 5" שהיא מכונית עתידנית שמצוידת במגוון גאדג'טים משוכללים.
ספריטל רייסר (בגרסה היפנית המקורית שמו הוא גו מיפונה) - אחיו הצעיר של ספיד רייסר.
אביו של ספיד רייסר (בגרסה היפנית המקורית שמו הוא דייסקה מיפונה) - מתאבק לשעבר אשר בונה מכוניות מרוצים למחייתו בהווה והוא המנטור של ספיד רייסר.
אימו של ספיד רייסר (בגרסה היפנית המקורית שמה הוא איה מיפונה) - חוששת תמיד לשלומו של בנה.
רייסר X (בגרסה היפנית המקורית שמו הוא פוקומן רייסר) - היריב המושבע והמסתורי של ספיד רייסר.
בהמשך הסדרה מתברר שהוא אחיו הבכור של ספיד רייסר.
טריקסי - חברתו של ספיד רייסר.
ספיד רייסר הוא סרט קומדיית פעולה משנת 2008 שנוצר על ידי האחיות וצ'אוסקי אשר מבוסס על סדרת המאנגה משנות ה-60 באותו השם מאת טאטסואו יושידה.
עלילת הסרט מתמקדת בנהג המרוצים הצעיר והמוכשר ספיד רייסר (בגילומו של אמיל הירש) אשר שחולם לנצח במירוץ היוקרתי "קאזה כריסטו 5000".
אמיל הירש בתפקיד ספיד רייסר, נהג מרוצים צעיר ומוכשר שחולם לנצח במירוץ היוקרתי "קאזה כריסטו 5000".
ניקולס אליה בתפקיד ספיד רייסר צעיר.
כריסטינה ריצ'י בתפקיד טריקסי, חברתו של ספיד ומכונאית מיומנת אשר מסייעת לספיד רייסר.
אריאל וינטר בתפקיד טריקסי הצעירה.
מת'יו פוקס בתפקיד נהג המרוצים המסתורי והמיומן Racer X.
ג'ון גודמן בתפקיד אביו של ספיד רייסר.
סוזן סרנדון בתפקיד אימו של ספיד רייסר.
פאולי ליט בתור ספריטל רייסר, אחיו הצעיר של ספיד רייסר.
בנו פירמן בתפקיד ראש אגף פשעי תאגידים אשר חוקר את השחיתות בעולם המרוצים.
הסרט עשה שימוש רב בגרפיקה ממוחשבת והיה מאופיין בסגנון וויזואלי ייחודי אשר היווה מחווה לסדרת המאנגה המקורית.
הסרט צולם בפוטסדאם ובברלין בשנת 2007 בין החודשים יוני עד אוגוסט.
פסקול הסרט הולחן על ידי מייקל ג'יאצ'ינו ובוצע על ידי התזמורת "סימפוניית אולפני הוליווד".
ספיד מטאל הוא תת-ז'אנר של מוזיקת הבי מטאל שמקורו בסוף שנות ה-70 של המאה ה-20 בשורשי הגל החדש של ההבי מטאל הבריטי (NWOBHM).
תת-ז'אנר זה מתואר על ידי Allmusic כמוזיקה "מהירה מאוד, שוחקת ותובענית מבחינה טכנית".
ספיד מטאל בדרך כלל נחשב כפחות שוחק ויותר מלודי מאשר ת'ראש מטאל.
עם זאת, ספיד מטאל הוא בדרך כלל מהיר ואגרסיבי יותר מה-הבי מטאל המסורתי, וגם מראה נטייה רבה יותר לסולו וירטואוזי וכולל מעברים אינסטרומנטליים קצרים.
שירי ספיד מטאל עושים שימוש לעיתים קרובות בשירה אקספרסיבית מאוד, אך בדרך כלל נוטים פחות להשתמש בשירה "קשה" מאשר שירי ת'ראש מטאל.
אחת ההשפעות העיקריות על התפתחות הספיד מטאל הייתה הגל החדש של ההבי מטאל הבריטי, או NWOBHM.
זו הייתה תנועת הבי מטאל שהחלה בסוף שנות ה-70 בבריטניה וזכתה לתשומת לב בינלאומית בתחילת שנות ה-80. להקות NWOBHM מיתנו את השפעות הבלוז של להקות קודמות, שילבו אלמנטים של פאנק, הגבירו את הקצב ואימצו צליל "קשוח" יותר, תוך נקיטת גישה נוקשה יותר למוזיקה שלהם.
זה היה עידן שכוון כמעט אך ורק לחובבי הבי מטאל ונחשב לאבן יסוד משמעותית לז'אנרי המטאל הקיצוני.
ה-NWOBHM השתלט על סצנת ההבי מטאל של תחילת אמצע שנות ה-80. הוא התאפיין מוזיקלית בשירי קצב מהירים, אקורדים כוח, סולואי גיטרה מהירים ושירה מלודית ונוסקת.
להקות כמו איירון מיידן, ג'ודס פריסט, ונום, סקסון ומוטורהד, כמו גם להקות רבות פחות מוכרות, הפכו לחלק מהקאנון שהשפיע על להקות אמריקאיות שקמו בתחילת שנות השמונים.
מוטורהד נחשבת ללהקה הראשונה שניגנה ספיד מטאל באמצע שנות ה-70. באפריל 1974 הוציאה הלהקה הסוויט את השירים "Sweet F.A." ו-"Set Me Free", שהשפיעו רבות על הספיד מטאל בהמשך העשור.
האחרון נקרא "ספיד מטאל מוקדם" על ידי רוב ריינר מלהקת הספיד מטאל Anvil.
ספידי גונזלס הוא דמות מצוירת בסדרת סרטי האחים וורנר, סדרת הסרטים המצוירים של לוני טונס ומרי מלודיס.
הוא מתואר כ"עכבר המהיר ביותר בכל מקסיקו", כאשר תכונותיו העיקריות הן היכולת לרוץ מהר מאוד, להיות מהיר מחשבה והרואי תוך כדי דיבור במבטא מקסיקני מוגזם.
הוא לובש בדרך כלל סומבררו צהוב, חולצה לבנה, מכנסיים לבנים ומטפחת אדומה, בדומה לזו של חלק מהלבושים המקסיקניים המסורתיים.
הופעתו הראשונה של ספידי הייתה בסרט Cat-Tails for Two משנת 1953, אם כי הוא הופיע בעיקר בשם (ובמהירות על) בלבד.
חלפו שנתיים עד שהמאיירים פריץ פרילינג והאולי פראט עיצבו מחדש את הדמות לגלגולו המודרני לסרט "ספידי גונזלס" משנת 1955
הסרט מציג את סילבסטר החתול שומר על מפעל גבינות בגבול הבינלאומי בין ארצות הברית למקסיקו מפני עכברים מקסיקנים מורעבים.
העכברים קוראים לספידי התזזיתי והאנרגטי כדי להציל אותם (מדובב על ידי מל בלאנק, שדיבב גם את דמותו של באגס באני).
ספידי גונזלס מוכר בזכות הקריאות הזירוז שהוא משמיע בספרדית "¡Ándale!
לספידי יש מוניטין בקרב נקבות העכברים.
בסרטים מצוירים רבים, כאשר העכברים מחליטים לגרום לספידי לעזור להם, אחד העכברים מזכיר כי "ספידי גונזלס הוא חבר של אחותי".
עכבר אחר מוסיף כי "ספידי גונזלס הוא חבר של אחות של כולם", מה שזוכה לצחוק גדול מהעכברים האחרים.
סילבסטר החתול הוא אויבו הקבוע של ספידי גונזלס, כשם שהדמות וייל אי.
קויוטי הוא אובו הקבוע של הציפור רוד ראנר.
ספיד 2 הוא סרט פעולה אמריקאי משנת 1997, בבימויו של יאן דה בונט ולפי תסריט מאת רנדל מק'קורמיק וג'ף ניית'נסון.
זהו סרט המשך ל"ספיד" משנת 1994, אך בניגוד לקודמו, הסרט זכה לביקורות שליליות ונחשב לאחד מהכישלונות הקולנועיים הבולטים של שנות ה-90. בסרט מככבים סנדרה בולוק, ג'ייסון פטריק ווילם דפו.
הסרט עוקב אחר אנני פורטר ובן זוגה החדש, השוטר אלכס שו, היוצאים לחופשת שייט בקריביים, אך נאלצים להתמודד עם טרוריסט שמשתלט על הספינה.
הפקת הסרט נעשתה בתקציב של כ-110 מיליון דולר, והכנסותיו העולמיות הסתכמו בכ-164.5 מיליון דולר.
אנני פורטר, אשר חוותה בעבר חוויות טראומטיות, יוצאת לחופשת שייט בקריביים עם בן זוגה החדש, השוטר אלכס שו.
במהלך השייט, ג'ון גייגר, האקר מחשבים לשעבר, משתלט על מערכות הספינה ומכוון אותה להתנגשות עם מכלית נפט.
אלכס ואנני נאלצים להתמודד עם האיום, להציל את הנוסעים ולמנוע אסון קטלני.
סנדרה בולוק – אנני פורטר, נוסעת על הספינה
ג'ייסון פטריק – אלכס שו, שוטר בלוס אנג'לס ובן זוגה של אנני
וילם דפו – ג'ון גייגר, האקר מחשבים לשעבר והאנטגוניסט הראשי
טמורה מוריסון – ג'וליאנו, קצין על הספינה
בריאן מק'קרדי – מרסד, עוזרו של גייגר
כריסטין פירקינס – דרו, נוסעת צעירה
מייק הגרטי – הארווי, נוסע
קולין קמפ – דבי, נוסעת
לויס צ'יילס – סלסט, נוסעת
גלן פלאמר – מוריס, נוסע
הסרט ספיד 2 זכה לביקורות שליליות.
ספיידרמן (או ספיידר-מן; באנגלית: Spider-Man, בעברית: איש העכביש) הוא דמות בדיונית של גיבור-על המופיעה בחוברות הקומיקס ביקום מארוול קומיקס.
הדמות הופיעה לראשונה בחוברת #15 Amazing Fantasy מאוגוסט 1962, ונוצרה על ידי הכותב סטן לי והמאייר סטיב דיטקו.
ספיידרמן הוא האלטר אגו של פיטר פארקר , שהוצג לראשונה כתלמיד בית ספר תיכון יתום שגר בניו יורק עם דודתו מיי ודודו בן.
פיטר ננשך על ידי עכביש רדיואקטיבי וקיבל כוחות-על, בהם הוא משתמש כדי להילחם בפשע ובמגוון רחב של נבלים.
מאז הופעתו הראשונה, ספיידרמן הפך לאחד מגיבורי-העל המפורסמים בעולם והמצליח ביותר מבחינה מסחרית.
כדמות הדגל וכמותג של חברת מארוול קומיקס, ספיידרמן כיכב לאורך השנים במספר סדרות קומיקס – הראשונה והארוכה שבהן היא סדרת הקומיקס "ספיידרמן המופלא".
בנוסף לכך דמותו של ספיידרמן כיכבה לאורך השנים גם בשלל מדיות נוספות, בהן סדרות אנימציה, סדרות טלוויזיה וסרטי קולנוע.
דמותו של ספיידרמן מדורגת במקום החמישי ברשימת 50 דמויות הקומיקס הגדולות של כל הזמנים לפי מגזין "אמפייר" ובמקום השלישי ברשימת מאה גיבורי-העל הגדולים, לפי אתר IGN.
ספיידרמן הוא יצירתו המוכרת ביותר של סטן לי, שעם הצלחתו של הקומיקס "ארבעת המופלאים" חיפש רעיון לגיבור-על חדש.
לי ציין שהדרישה לגיבור הייתה בעקבות גל בקשות של צעירים לחוברות קומיקס.
הוא ציין גם שההשראה הגדולה ביותר ליצירת הדמות הייתה זו של גיבור הספרות הזולה "העכביש", שאמנם היה לוחם צדק, אך לא היו לו כוחות-על.
נוסף על כך, הרעיון בא לו בהשראת זבוב שטיפס על חלונו, ולי החליט לקרוא לדמותו ספיידרמן, כיוון שהאמין שהשם יישמע אימתני.
אחד הדברים החשובים בעיניו של לי היה לחדש בכל דמות/סיפור שהוא יוצר.
בסיפורו של ספיידרמן החידוש הוא בעצם היותו בחור רגיל, עם קשיים יום-יומיים בעבודה ובחברה.
המוציא לאור של חוברות הקומיקס בזמנו, מרטין גודמן, דחה את הרעיון בטענה שאיש לא יתעניין בקריאת סיפור שכותרתו היא "איש העכביש", אך הסכים לנסות את הגיבור בהרצה האחרונה של גיליון Amazing Fantasy, החמש עשרה במספר, שיצא באוגוסט 1962. ואכן, ספיידרמן הופיע לראשונה בגיליון זה וגרם לנסיקה במכירות החוברת.
בעקבות ההצלחה החליטה מארוול להשיק את עלילות ספיידרמן כחוברת נפרדת, "The Amazing Spider-Man #1".
עד מהרה, הדמות הפכה לאייקון תרבותי.
סקר שנערך בשנת 1965 במגזין "אסקווייר" בין קמפוסים במכללות הראה שספיידרמן והענק הירוק נכללו בין גיבורי התרבות המשפיעים ביותר בתקופה זו, לצד בוב דילן וארנסטו צ'ה גווארה.
בעקבות עזיבתו של דיטקו בחוברת מספר 38, ג'ון רומיטה האב נטל את מושכות עבודת האיור למשך השנים הבאות.
בשנת 1968, רומיטה אייר גם את הרומן הגרפי The Spectacular Spider-Man, שנועד לקהל קוראים בוגר יותר אך החזיק מעמד כשני גיליונות בלבד.
ללא כל קשר, הרומן הגרפי היה לסדרת הספין אוף הראשונה בתולדות כותרי הקומיקס של ספיידרמן, נוסף לחוברות שנתיות שהחלו בפרסום בשנת 1964.
בתחילת שנות ה-70 של המאה ה-20, קשת סיפור בכותרי ספיידרמן הובילה לשינוי קוד הקומיקס, שעד אותה עת אסר על הצגתם של סיפורים העוסקים בשימוש בסמים.
אולם בשנת 1970, מחלקת הבריאות ושירותי האנוש של ארצות הברית בתקופת כהונתו של ריצ'רד ניקסון ביקשה מסטן לי לפרסם מסר נגד השימוש בסמים באחד מכותרי החברה המצליחים.
לי בחר את חוברות The Amazing Spider-Man #96–98 (מאי–יולי 1971) בסיפור "הגובלין הירוק נולד מחדש", שבו חברו של פארקר הארי אוסבורן נעשה תלותי בכדורי מרץ.
כאשר ספיידרמן נלחם בגובלין הירוק (נורמן אוסבורן, אביו של הארי), ספיידרמן מביס את הגובלין הירוק בכך שהוא מגלה לו על בעיית הסמים של הארי.
למרות המסר החברתי שבסיפור, הרשות לקוד הקומיקס סירבה לתת את אישורה לפרסום החוברת, אך הסיפור פורסם בכל זאת וזכה להצלחה מסחרית שהובילה לשינוי של קוד הקומיקס.
בשנת 1972, סדרה שנייה של חוברות החלה בכותרי ספיידרמן – Marvel Team-Up, שבה ספיידרמן צוות לגיבורי-על ולנבלי-על שונים.
בשנת 1976, סדרת The Spectacular Spider-Man החלה לרוץ במקביל לסדרה הראשית.
סדרה שלישית החלה בהרצה בשנת 1985, Web of Spider-Man והחליפה את Marvel Team-Up.
בשנת 1990 החלה הרצה רביעית של סדרת חוברות בכתיבתו של טוד מקפרלן, שמכרה למעלה משלושה מיליון עותקים – סכום שיא לתקופה זו.
במשך שנות ה-90 החלו בהרצה גם מספר סדרות ספין אוף של ספיידרמן, והכותר הראשי (The Amazing Spider-Man) סיים את הרצתו הראשונה בנובמבר 1998 עם חוברת מספר 441, והחל בכרך שני בינואר 1999, כאשר בדצמבר 2003 סדרת הכותרים חזרה למיספורה המקורי (חוברת מספר 500).
עד סוף 2007, ספיידרמן הופיע בחוברות "האוונג'רס החדשים", "משפחת ספיידרמן", וכן במיני-סדרות שונות בהמשכיות המרכזית של יקום מארוול, וגם בסדרת יקום מקביל בשם The Amazing Spider-Girl, וסדרת חוברות אולטימייט מארוול Ultimate Spider-Man.
נכון לדצמבר 2012 וכחלק מהאתחול המחודש של חברת מארוול, סדרת הדגל The Amazing Spider-Man הסתיימה בחוברת מספר 700, שבה תואר כיצד אויבו המושבע של ספיידרמן דוקטור אוקטופוס החליף בין גופותיהם והשאיר את פיטר פארקר למות בגופו הגוסס.
החל מינואר 2013 החלה להתפרסם סדרת דגל חדשה בשם The Superior Spider-Man בכיכובו של דוקטור אוקטופוס כספיידרמן החדש.
סדרה זו נחלה הצלחה מסחרית ונמשכה כ-31 חוברות בטרם הסתיימה באפריל 2014, והוחלט להחזיר לחיים את פיטר פארקר האמיתי בסדרת הדגל The Amazing Spider-Man, שהמשיכה בהרצה מחודשת.
ב-2018 הוחלט לפתוח בהרצה חדשה של סדרת 'The Amazing Spider-Man', והסדרה החלה מגיליון #1. היא עדיין מתרחשת באותו קו זמן עם אירועי הסדרה הקודמים.
לאחר מות הוריו, פיטר התינוק נשלח לבית דודיו, מיי ובן פארקר, שהתגוררו בשכונה ברובע קווינס בניו יורק.
בעוד שפיטר היה אהוב על הזוג המזדקן, הוא לא זכה לפופולריות בקרב בני גילו וגדל עם הזמן להיות נער בודד וביישן.
בהיותו נער מחונן וחכם באופן יוצא דופן, פיטר התעניין בלימודיו ובלימודי המדעים בפרט, יותר מבכל סוג של פעילות חברתית.
בין תחביביו היו צילום וערכת הכימיה הביתית שלו.
לעיתים קרובות הוא שימש מושא ללעג התלמידים המקובלים ממנו, ביניהם פלאש תומפסון, הספורטאי המצטיין של בית הספר, שלעתיד יהיה המעריץ הגדול ביותר של ספיידרמן וחבר טוב של פיטר.
באחד מן הימים, כאשר פיטר נכח בתערוכת מדע, הוא ננשך על ידי עכביש רדיואקטיבי.
נשיכה זו העניקה לפיטר כוחות-על, מהירות, זריזות וזמישות, כמו גם תפישה על-חושית ואפשרות לזחול על קירות כעכביש.
בנוסף לכוחות הפיזיים, פיטר בנה מגוון פטנטים המאפשרים לו לירות "קורי עכביש" דביקים מפרק כף ידו.
או אז, פיטר עיצב לעצמו תלבושת ואימץ את הזהות של ספיידרמן כדי להרוויח כסף כבדרן.
כבר בהופעת הבכורה שלו כמתאבק מקצועי, פיטר רכש לעצמו סוכן והחל לעשות הופעות טלוויזיה רווחיות רבות.
לילה אחד, אחרי מופע, ספיידרמן סירב לעזור לעצור גנב, מכיוון שהעדיף לתת למשטרה לטפל בו מאשר הוא עצמו.
מאוחר יותר נהרג דודו האהוב בן על ידי אותו פושע.
כשהבין שהייתה לו הזדמנות למנוע את רצח דודו, ספיידרמן החל להקדיש את חייו ללחימה באי הצדק, כשמאחוריו עומד המוטו של דודו – .
עם מותו של בן, פיטר ודודתו נואשים למצוא פרנסה.
פארקר מקבל עבודה כצלם במערכת העיתון "הדיילי ביוגל" (השופר היומי), ומוכר את תמונותיו כספיידרמן לעורך העיתון ג'יי ג'ונה ג'יימסון, אשר שונא מאוד את ספיידרמן, ומנסה להכפיש אותו בכל דרך אפשרית.
פיטר מנסה בכל פעם לעשות את הדבר הנכון, אך נתפס כחשוד וכעבריין בעיני גורמים רבים, ביניהם ג'יימסון.
על אף שהציל את ג'ון ג'יימסון, ג'יימסון עדיין הכפיש את שמו.
בניסיון להשיג כסף, פיטר פרץ לבניין בקסטר של ארבעת המופלאים, ביקש להצטרף לקבוצתם ונתקל בסירוב.
באותו היום, פיטר נתקל בזיקית, אשר התחזה לספיידרמן וגנב תוכניות הגנה נגד טילים.
פיטר הביס את הנבל, והשיג כסף דרך צילום תמונותיו של הנשר תוך כדי שהתקבל לדיילי ביוגל.
בשלביו המוקדמים הוא נאבק באויבים רבים: קרייבן הצייד, אשר ניסה לצוד אותו להנאתו בלבד; סאנדמן, פושע בעל יכולת להפוך לחול; הלטאה, מדען מבריק שהפך לזוחל ענקי; ודוקטור אוקטופוס בעל זרועות המתכת.
בדיילי ביוגל, פיטר פגש את בטי בראנט ונעשה אהוב על ידי ליז אלן.
במקביל, שכנתם של פיטר ושל דודה מיי ניסתה לשדך לפיטר את אחייניתה, מרי ג'יין ווטסון.
הוא חלק שיתוף פעולה זמני עם קבוצת האוונג'רס כדי להביס את קאנג הכובש.
לאחר שסיים את לימודיו בתיכון, פארקר נרשם והתקבל לאוניברסיטת האמפייר סטייט.
שם הוא פגש את גוון סטייסי והארי אוסבורן.
אף על פי שבהתחלה יחסיו איתם היו רעים, פיטר התיידד איתם ועם פלאש תומפסון.
כאשר הגובלין הירוק התגלה כנורמן אוסבורן, אביו של הארי, פיטר נאלץ להיאבק איתו.
במהלך הקרב, הגובלין לקה במעין אמנזיה ואיבד את זיכרונותיו כנבל-על.
במהלך זמן זה, פיטר נתקל באויבים חדשים, ביניהם ריינו ושוקר.
לאחר שסייע לדוקטור סטריינג', פיטר ויתר לקצרה על זהותו הסודית.
עם זאת, כאשר קינגפין הגיע לניו-יורק, פיטר חזר לזהותו כגיבור.
הלילה בו גוון סטייסי מתה
כאשר דוקטור אוקטופוס השתחרר מהכלא, פיטר סיכל את ניסיונו לחטוף מטוס.
במפתיע, אוקטופוס תקף את תחנת הכוח, מה שהוביל למותו של קפטן ג'ורג' סטייסי.
ג'ורג' סטייסי גילה על זהותו, וביקש ממנו לשמור על גוון.
תחת רגשות אשם כבדים, פיטר התעמת עם גיבורים כאייסמן והמשוטט.
המצב החמיר, הארי התמכר ל-LSD, ונורמן חזר לזהות הגובלין הירוק.
בניסיון לבטל את כוחותיו, פיטר פיתח תרופה שגרמה לו לגדל ארבע זרועות.
בעזרת קורט קונורס הוא מצא תרופה, ונאבק במורביוס, הערפד החי.
פיטר היה מעורב במלחמת כנופיות בין דוקטור אוקטופוס לראש פטיש, ונלחם בענק הירוק בקנדה.
הגובלין הירוק חטף את גוון סטייסי, ונוצר עימות בין פארקר לגובלין בגשר ברוקלין.
גוון נפלה מהגשר, וכאשר ניסה להציל אותה, פיטר פגע במפרקתה בקורי העכביש שלו והיא נהרגה.
הגובלין הירוק ברח, ובקרב החוזר, הגובלין שיפד את עצמו על הגלשן שלו ונהרג.
פיטר היה נסער על מותה אפילו יותר אחרי מותו של דוד בן, ולאחר שניסתה לנחמו, מרי ג'יין ווטסון החלה להתקרב אליו.
מואשם במותם של משפחת סטייסי, פיטר התעמת עם לוק קייג' והמעניש.
הארי, בניסיון לנקום בספיידרמן על מות אביו, מאמץ את זהות הגובלין הירוק.
הוא חוטף את פלאש, דודה מיי ומרי ג'יין בניסיון לפתות את פיטר להגיע למקום.
פיטר חילץ את חבריו, הביס את הארי והשאיר את הטיפול בו לרשויות.
במהלך אירועי "מלחמות סודיות", ספיידרמן מקבל חליפה שחורה מסתורית שמסוגלת להשתנות ולהתאים את עצמה לצורתו.
החליפה משפרת את כוחו, המהירות והחושים שלו, ומאפשרת לו ליצור רשתות ללא ציוד.
בתחילה הוא נהנה מהשיפורים, אך עם הזמן מתגלה שהחליפה היא סימביוט חייזרי שמנסה להשתלט עליו, ומשפיעה על אישיותו והופכת אותו לאגרסיבי יותר.
בסופו של דבר, ספיידרמן מצליח להיפרד מהסימביוט, שהופך אחר כך לנבל ונום.
הציד האחרון של קרייבן היא סאגת קומיקס של ספיידרמן מ-1987, שנחשבת לאחת מהסיפורים האפלים והחשובים ביותר שלו.
הסיפור עוקב אחרי קרייבן הצייד, שמחליט להוכיח את עליונותו על ספיידרמן.
הוא תופס את ספיידרמן, רוצח אותו בצורה סמלית ומתחפש אליו כדי להוכיח שהוא יכול להיות "ספיידרמן טוב יותר".
במהלך הסיפור, קרייבן חווה משבר מוסרי ומבין שהכוח והשליטה אינם מעניקים סיפוק, ובסופו הוא מבצע את מעשהו האחרון.
הסאגה מציגה נושאים של זהות, מוות, פסיכולוגיה ואובדן, והיא נחשבת לאחת מהקשתות החשובות והמורכבות ביותר של ספיידרמן.
סאגת המשובטים היא קשת סיפור ארוכה ורחבת היקף בסדרת הקומיקס של ספיידרמן, שפורסמה בשנות ה-90. במהלך הסאגה מופיע שוב שיבוט של פיטר פארקר שנוצר בעבר ונחשב מת, ומתקיים קונפליקט סביב זהותו האמיתית של ספיידרמן.
בתחילה נדמה שהמשובט, שבסופו של דבר מקבל את השם בן ריילי, עשוי להיות פיטר פארקר האמיתי, בעוד שהמקורי הוא המשובט.
הסיפור כולל דמותו של "התן", יצירת משובטים רבים נוספים, במהלכו פיטר ובן עוברים לחקר זהויותיהם ולטיפול בקונפליקטים ביניהם.
לבסוף מתגלה שהתוצאות שנראו כאילו בן הוא המקורי הוטעו בכוונה, ובן עצמו נהרג כתוצאה מהתדרדרות גנטית שממנה סובלים המשובטים, מה שמאשר שפיטר פרקר הוא הספיידרמן האמיתי.
הסאגה הציגה דמויות חשובות כמו בן ריילי וקיין, והשפעותיה ניכרות בהתפתחות הדמויות וביקום של ספיידרמן.
לספיידרמן מספר רב של דמויות משנה אשר מככבות ביחד עמו בקומיקסים השונים, והן מהוות נדבך חשוב בסיפורים השונים בכיכובו במרוצת השנים.
מבין אויביו הנודעים ביותר נמנים הגובלין הירוק, דוקטור אוקטופוס, הלטאה, איש החול, ונום, מיסטריו, אלקטרו, וקרנג'.
עקב נשיכתו על ידי עכביש רדיואקטיבי, פיטר פארקר ניחן בכוחות-על רבים הכוללים:
כוח פיזי מוגבר: ספיידרמן היה יכול להרים משקל של עד 10 טונות כשהכוחות שלו היו בתחילתם (מה שגרם לו לשקול קריירה של מתאבק מקצועי).
בהמשך ההתפתחות של כוחותיו מגבלת המשקל שהוא היה יכול להרים גדלה עד ל-25 טונות, אם כי, תחת לחץ נפשי אדיר הוא היה מסוגל לתמוך בכל בניין ה"דיילי ביוגל" ולפרק את השריון של איירון מן חתיכה אחר חתיכה.
בנוסף הוא צריך לרסן את עצמו כשהוא נלחם בבני-אדם רגילים אחרת הוא עלול לגרום להם נזק חמור שיכול להגיע למוות.
הוא גם יכול לעלף אדם באמצעות טפיחה על ראשו.
רק כשהוא נלחם ביריבים בעלי כוח או עמידות על-אנושיים הוא מכה בעוצמה המלאה של כוחותיו.
הכוח הפיזי המוגבר גם קיים בשרירי הרגליים, מה שנותן לספיידרמן את היכולת לקפוץ לגובה של מספר קומות (הייתה פעם שספיידרמן קפץ לגובה של 9 מטרים בטעות כדי להתחמק ממכונית).
עמידות מוגברת: הגוף של ספיידרמן עמיד מאוד לכל סוגי הנזקים ובפרט עמיד לנזקים פיזיים כגון מכות, חבטות, נפילות וכו'.
הגידים של ספיידרמן גמישים פי 2 מאלו של אדם רגיל.
ספיידרמן הודה פעם שמאז שהוא קיבל את כוחותיו, הוא צריך לאפשר לבריונים להכות אותו.
באימונים של S.H.I.E.L.D, אדם שהכה אותו בגופו שבר את שורש כף היד.
ספיידרמן גם שרד פגיעה מטווח-אפס של טיל.
ריפוי עצמי מוגבר: ספיידרמן יכול להתרפא משלל פציעות כגון כוויות, חבטות, שברים וכו' בזמן קצר בהרבה ממה שיידרש לאדם רגיל.
לדוגמה: הנשר השני עיוור פעם את ספיידרמן באמצעות נשיפת הרעל שלו וספיידרמן התרפא בתוך יומיים.
מהירות מוגברת: ספיידרמן יכול לנוע במהירות עצומה (אם כי הוא מעדיף להתנדנד על הקורים שלו מאשר לרוץ ברחבי ניו יורק), לרוץ בקצב של מכוניות נוסעות, לנוע במהירויות שבהן הוא נראה כמו כתם מטושטש (כי העין לא יכולה לעקוב אחריו) ולרוץ במהירות של למרחקים קצרים.
קלות-תנועה על-אנושית: מהירות וזמישות (agility) מוגברות מאפשרות לספיידרמן לבצע את כל הפעלולים האקרובטיים האפשריים וגם הרבה פעלולים שנחשבים בלתי אפשריים לאדם רגיל, גם אם הוא אקרובט מצטיין.
רפלקסים מוגברים: לספיידרמן ישנם רפלקסים ברמה על-אנושית המאפשרים לו להגיב בזמן שקטן בהרבה מזמן התגובה האנושי ולהתחמק מיריות רובים, בהינתן די מרחק ממקור היריות, גם ללא עזרת "חוש העכביש".
שיווי-משקל מושלם: לספיידרמן יש איזון מושלם שבשילוב עם הרפלקסים המחודדים שלו וקלות-התנועה מאפשר לו (בתאוריה) להתאזן על כל אובייקט, ללא כל קשר למידותיו.
תפישה על-חושית: "חוש העכביש" של ספיידרמן מתבטא בתחושות של דגדוגים בבסיס הגולגולת שלו ומאפשר לו להימלט משלל סכנות כגון: ירי רובים (ללא צורך ברפלקסים העל-אנושיים שלו), מלכודות, חבטות וכולי.
כוח העל הזה מוסבר באמצעות העובדה שנשיכת העכביש שנתנה לספיידרמן את כוחותיו, חיברה אותו ל"רשת החיים והגורל", שבהרגישה שספיידרמן נתון בסכנה, שולחת לו אזהרה באמצעות "חוש העכביש".
היצמדות למשטחים: ספיידרמן מסוגל להיצמד לכל משטח (כגון קירות ותקרות) באמצעות "ביו-מגנטיזם".
היכולת הזו מרוכזת בעיקר בכפות הידיים והרגליים שלו אם כי, היא פעילה בכול גופו.
ספיידרמן מסוגל לטוות קורי עכביש גמישים ודביקים שחזקים פי עשרה מפלדה, וכן לעצב צורות שונות באמצעות הקורים (חוט להתנדנדות, רשתות, כדורי קורים וכיוצא בזה).
בהתחלה ספיידרמן היה מפיק את הקורים באופן מלאכותי על ידי התקנת משגר קורים סינתטי על ידו שנטען בכימיקל שבמגע עם אוויר היה מתקשה לקורים חזקים.
בהמשך (בעקבות שכתוב ההיסטוריה בסרט הראשון) פיתח ספיידרמן יכולת לטוות קורים טבעיים מבלוטות שגדלו בשורש כף ידו.
כמו כן, ספיידרמן מנצל את ידיעותיו בכימיה כדי ליצור קורים סינתטיים שמאבנים אויבים, קורי אש ששורפים אויבים, קורים עם שום נגד ערפדים ועוד.
בהמשך סיפורי הקומיקס, עברו על כוחותיו של ספיידרמן שינויים רבים, כאשר ביניהם נמנים:
מחלת מוטציה שגרמה לשינוי צורתו לבעל שש ידיים, אפשרות יריקת חומצה ומוטציה מוגברת בנוסף לשליפת טפרים מסוכנים.
על גופו של ספיידרמן השתלט טפיל חייזרי ללא ידיעתו, שלמעשה הגביר את כוחותיו וגרם לו להתנהג באופן אגרסיבי.
מאוחר יותר, ספיידרמן הצליח להפטר מאחיזתו של הטפיל, וזה השתלט על גופם של אדי ברוק וקלטוס קסדי, שהפכו לונום ולקרנג', בהתאמה.
ספיידרמן עשה שימוש בחליפות טכנולוגיה מתקדמת כמו חליפה מבודדת חשמלית (במלחמתו נגד אלקטרו), "ארמור ספיידר" (חליפת שריון), "אוקטו-ספיידר" (חליפה בעלת זרועות מתכתיות נוסח ד"ר אוקטופוס) וכן "איירון ספיידר" (חליפת שריון בצבעי אדום-זהב נוסח איירון מן בעלת שלוש זרועות עכביש ומכלול שיפורים טכנולוגיים תוצרת תעשיות סטארק).
ספיידרמן הופיע לראשונה בטלוויזיה בשנת 1967, בסדרת אנימציה מבית ABC שרצה למשך שלוש שנים.
לאחר מכן דמותו הופיעה בסדרת לייב אקשן בשם "ספיידרמן המדהים", שרצה למשך עונה אחת בין השנים 1978–1979 והופסקה עקב בעיות תקציב.
באותו הזמן יצאה ביפן סדרת אקשן שנשאה את השם "ספיידרמן" והופקה על ידי טואי אנימציה, אולם לא נכתבה בהשראת התסריט המקורי של סטן לי, כי אם על פי רעיונותיהם של היוצרים בחברה היפנית.
הגיבור המרכזי לא היה "חנון" שסיים תיכון אלא רוכב אופנוע, והוא נאלץ להילחם נגד כנופיית חייזרים המנסה להשתלט על העולם.
בשנות ה-80 של המאה ה-20 הופיע ספיידרמן בשתי סדרות אנימציה נוספות – האחת בין השנים 1981–1982 והשנייה, שנקראת "ספיידרמן וחבריו המדהימים", ששודרה בין השנים 1981–1983 ובה הופיעו לצידו גם גיבורי העל כוכב אש ואייסמן מחבורת האקס-מן (סדרה זו דובבה בסוף שנות ה-80 לקלטות וידאו עם אברי גלעד בתפקיד הראשי).
לאורך השנים הופיע ספיידרמן במספר סדרות, ביניהן:
"ספיידרמן: סדרת האנימציה" סדרה מקורית בין השנים 1994–1998 (שדובבה בישראל באותה התקופה עם טל מוסרי בתפקיד פיטר פארקר/ ספיידרמן ובהשתתפות זמרים-שחקנים כיסמין גמליאל, שביימה ושיחקה בין הדמויות הרבות את מרי ג'יין, ושולה חן שהופיעה בתפקיד הדודה מיי).
"ספיידרמן ללא גבולות" סדרת המשך לסדרה המקורית בין שדודרה בין השנים 1999–2000.
"ספיידרמן: סדרת האנימציה החדשה" בשנת 2003 (סדרה זו השתמשה בטכניקת CGI בשילוב עם אנימציה דו־ממדית) כשהסדרה מציגה היסטוריה חלופית לסרט הראשון של ספיידרמן, ורוב הנבלים בסדרה מהיו דמויות מקוריות לצד נבלים מהקומיקס כמו הקינגפין.
"ספיידרמן המדהים", סדרת אנימציה חדשה שרצה בין השנים 2008 ו-2009 בהפקת "האחים וורנר" (ובדיבוב של סדרה זו חזר מוסרי לדבב את קולו של פיטר/ספיידרמן).
"אולטימייט ספיידרמן: סדרת האנימציה", סדרת אנימציה חדשה בכתיבתו של בריאן מייקל בנדיס, שהחלה בשידור ב-2012, ומבוססת על ליין אולטימייט מארוול.
הסדרה החלה לשדר ב-1 ביולי בערוץ דיסני.
בסדרה "מה אם" מ-2021, ספיידרמן משחק תפקיד ראשי בפרק החמישי.
בשנת 2021 עלתה לשידור בערוץ דיסני ג'וניור סדרת הפעוטות "ספיידי וחבריו המופלאים".
הסרט נחל הצלחה אדירה וגרף יותר מ־400 מיליון דולרים בארצות הברית ויותר מ־800 מיליון דולרים ברחבי העולם.
בעקבות הצלחת הסרט, הוחלט להפיק שני סרטים נוספים: "ספיידרמן 2" שיצא ב־30 ביוני 2004 בארצות הברית, ובו הופיע אלפרד מולינה כדוקטור אוקטופוס, ו"ספיידרמן 3" שיצא ב־3 במאי 2007, ובו הופיעו תומאס היידן צ'רץ כפלינט מרקו/סאנדמן, טופר גרייס כאדי ברוק/ונום וברייס דאלאס האוורד כגוון סטייסי.
ב-3 ביולי 2012 יצא לאקרנים אתחול מחודש של סרטי ספיידרמן, שנקרא "ספיידרמן המופלא".
את דמותו של פיטר פארקר/ספיידרמן גילם אנדרו גארפילד, ועמו כיכבו אמה סטון כגוון סטייסי, מרטין שין כבן פארקר, סאלי פילד כמיי פארקר, דניס לירי כקפטן ג'ורג' סטייסי וריס איוואנס כד"ר קורט קונורס (הלטאה).
ב-17 באפריל 2014 יצא לאקרנים סרט המשך, "ספיידרמן המופלא 2", אשר מספר על עלייתו של אלקטרו, אחד מאויביו הידועים.
ב-9 בפברואר 2015 מארוול וסוני הכריזו שספיידרמן יצטרף ליקום הקולנועי של מארוול כאשר ב-2016 הוא יופיע בסרט קפטן אמריקה: מלחמת אזרחים וב-28 ביולי 2017 בסרט סולו משלו, כאשר יגלם אותו שחקן צעיר יותר מקודמיו.
ב-23 ביוני 2015 נודע כי השחקן הבריטי הצעיר טום הולנד נבחר לגלם את דמותו של ספיידרמן ביקום הקולנועי של מארוול, והוא הופיע לראשונה בקפטן אמריקה: מלחמת אזרחים.
ביוני 2017, אושר כי דמותו הצעירה של פארקר הופיעה בהופעת אורח ב"איירון מן 2" בגילומו של מקס פאברו, כילד המחופש לאיירון מן ביריד סטארק.
ספיידרמן הופיע בסרט "הנוקמים: מלחמת האינסוף".
בסיום הסרט הוא מת לאחר שהתאדה על ידי כפפת האינסוף של תאנוס, אך הוחזר לחיים על ידי הענק הירוק באמצעות כפפת האינסוף בסרט "הנוקמים: סוף המשחק".
סרט המשך ל"ספיידרמן: השיבה הביתה" יצא לאקרנים ב-3 ביולי 2019 ונקרא "ספיידרמן: הרחק מהבית".
סרט שלישי, "ספיידרמן: אין דרך הביתה", יצא לאקרנים ב-16 בדצמבר 2021 והפך לשובר קופות.
ספדיירמן הוא מהדמויות הראשיות בסרט המונפש עטור הפרסים "ספיידרמן: ממד העכביש" שיצא ב-13 בדצמבר 2018, שאינו חלק מהיקום הקולנועי של מארוול, וב-2022 הופיע ספיידרמן ב"מה אם" בפרקים אחדים.
סרט ההמשך "ספיידרמן: ברחבי ממדי העכביש", יצא לאקרנים ב-1 ביוני 2023.
Spider-Man Vol.1 #1-98 (אוגוסט 1990 – נובמבר 1998) – סדרה שפורסמה במיוחד בשביל הכותב טוד מקפרלן, ושמה שונה בסוף ספיידרמן: סאגת המשובטים.
The Superior Spider-Man #1-33 (ינואר 2013 – ספטמבר 2014) – סדרה שהחליפה את סדרת הדגל The Amazing Spider-Man ובה דוקטור אוקטופוס השתלט על גופו של פיטר פארקר והשתמש בזהותו כספיידרמן.
ממשיכה את אירועי הסיפור "משאלת מוות".
ממשיך את הכרך השני של Spider-Man.
סדרות ספין-אוף Marvel Team-Up Vol.1 #1-150 (מרץ 1972 – פברואר 1985) – סדרה שצוותה את ספיידרמן לגיבור אחר מיקום מארוול בכל חוברת.
הדור הנוכחי של הסדרה מציג כל חוברת שתי דמויות אחרות, לא בהכרח כוללות את ספיידרמן.
Web of Spider-Man #1-129 (אפריל 1985 – ספטמבר 1995) – החליפה את Marvel Team-Up כסדרה השלישית בגודלה באותה תקופה.
Untold Tales of Spider-Man #1-25 (ספטמבר 1995 – ספטמבר 1997) – סדרה שסיפרה סיפורים חדשים מהקריירה המוקדמת של ספיידרמן כגיבור-על.
Ultimate Spider-Man #1-133, Annual #1-3 (אוקטובר 2000 – יולי 2009) – גרסתו הפופולרית של ספיידרמן ביקום האולטימייט מארוול, שמספר את סיפוריהם של הדמויות מחדש עם שינויים מסוימים ומתאים לשנות האלפיים.
נכתבה בידי בריאן מייקל בנדיס.
Spider-Man's Tangled Web #1-22 (יוני 2001 – מרץ 2003) – אנתולוגיה בה לכותבי קומיקס חדשים ואלטרנטיביים הייתה הזדמנות לספר סיפורים על הדמות מנקודות מבט אחרות, כגון אנשים שהוצלו על ידיו, פושעים שנלחמו נגדו ועוד.
Marvel Knights Spider-Man #1-22 (יוני 2004 – מרץ 2006) – הסדרה הבוגרת יותר של ספיידרמן, שמתמקדת יותר בחייו כפיטר פארקר ואישיותו מאשר בהרפתקאותיו כספיידרמן.
Marvel Adventures Spider-Man #1-61 (מאי 2005 – מאי 2010) – סדרת ספיידרמן לליין עידן מארוול, שמחדשת את הסיפורים הראשונים והמוכרים של ספיידרמן בצורה מודרנית יותר, ביניהם אירועים חשובים שבהם ספיידרמן פגש את אויביו המפורסמים.
Friendly Neighborhood Spider-Man Vol.1 #1-24 (אוקטובר 2005 – אוקטובר 2007) – החוברת הראשונה שלה פותחת את The Other, אירוע הקרוס-אובר הגדול הראשון של ספיידרמן מאז שנת 2000. נכתבה על ידי פיטר דייוויד ואוירה על ידי מייק וורינגו.
Spider-Man Loves Mary Jane #1-20 (פברואר 2006 – ספטמבר 2007) – דרמת נוער בכיכובה של מרי ג'יין בקולג'.
הסדרה התרחשה בהמשכיות של יקום מארוול, אף על פי שגיבורי-על תופסים מקום משני עד אפסי בעלילה.
Spider-Man Family #1-9 (אפריל 2007 – יוני 2008) – סדרה זו מספרת סיפורים שלא סופרו על ספיידרמן, בעיקר שיתופי פעולה עם גיבורים אחרים ממשפחת איש העכביש.
Avenging Spider-Man #1-22 (נובמבר 2011 – יולי 2013) – סדרה דומה ל-Marvel Team-Up, שבה ספיידרמן חובר לגיבור-על שונה בכל חוברת.
Ultimate Comics: Spider-Man #1-28 (ספטמבר 2011 – אוקטובר 2013) – סדרה ראשונה בהמשכיות של אולטימייט מארוול בה מככב מיילס מוראלס כספיידרמן.
בהמשך, הדמות המשיכה לככב בכרך השני של חוברות Spider-Man.
Marvel Universe Ultimate Spider-Man #1-31 (אפריל 2012 – אוקטובר 2014) - התרחשה בהמשכיות של אולטימייט ספיידרמן: סדרת האנימציה.
Superior Spider-Man Team-Up #1-12 (יולי 2013 – אפריל 2014) – הרצה ממשיכה של Avenging Spider-Man, שפעלה בדומה לחוברות הטים-אפ הישנות, בהן ספיידרמן חובר בכל גיליון לדמות מארוול אחרת.
Superior Foes of Spider-Man #1-17 (יולי 2013 – נובמבר 2014) – סדרה חדשה שהרחיבה את ליין ה"ספיידרמן העליון" ועסקה בקבוצת נבלי-העל ששת המרושעים בהנהגתו של בומרנג.
Spidey Vol.1 #1-12 (דצמבר 2015 – נובמבר 2016) – סיפורים חדשים בכיכובו של פיטר פארקר הצעיר כספיידרמן.
Spider-Man 2099 Vol.3 #1-25 (דצמבר 2015 – יולי 2017) – מגולל את עלילותיו של מיגל אוהרה, ספיידרמן מהעתיד, שתקוע בזמן ההווה.
Daredevil/Spider-Man #1–4 (ליין "אבירי מארוול", ינואר–אפריל 2001)
Spider-Man/Wolverine #1–4 (ליין "אבירי מארוול", אוגוסט–נובמבר 2003)
Spider-Men #1–5 (קרוסאובר עם אולטימייט מארוול, יוני–ספטמבר 2012)
קשתות סיפור ספיידרמן: הגובלין הירוק נולד מחדש
ספיידרמן: הלילה בו גוון סטייסי מתה
ספיידרמן: הציד האחרון של קרייבן
חנות הקומיקס הישראלית "קומיקאזה" פרסמה מדי חודש חוברת ספיידרמן בעברית שהיא בעצם תרגום של הסדרה Ultimate Spider-Man'' המתפרסמת כיום באנגלית.
רק הסיפור הראשון בסדרה, הנמשך על 7 החוברות הראשונות, זכו לתרגום.
ספיחס הוא הסרט הרביעי בסדרת סרטי אסקימו לימון.
לסרט יצא סרט ספין אוף בשם "סבבה".
לצורך צילומי הסרט נבנה באתר שבין ראש העין לפתח תקווה דגם של מחנה צבאי, אשר שימש את הבמאי וצוותו במהלך הצילומים.
בנצי, מומו ויהודה'לה מתגייסים לצבא הגנה לישראל.
עלילת הסרט נפתחת בלילה האחרון של השלישייה טרם גיוסם לצבא.
הם נועצים מבט בזוג רוקדים, כאשר הבעל שתוי (שמואל אייזר) והאשה ששמה אווה (באה פידלר) רוצה להמשיך לרקוד.
יהודה'לה מפתה את הבעל בשתייה ומומו מתחיל לרקוד עם האישה.
היא מבקשת מהם לעזור לה לקחת את בעלה הביתה ובתמורה היא תשכב איתם.
בבוקר הגיוס לצבא, בנצי והוריו נפרדים מכל השכנים ולאחר מכן אמא של בנצי נבהלת מכך שהוא יתגייס לצבא עם חבריו.
השלושה מתגייסים, ולאחר שרשרת חיול המלווה בהרבה תקלות מצחיקות, הם הופכים לטירונים.
הם נתונים למרותו של הסמ"ר הקשוח שמש (יוסף שילוח), שיורד לחייהם.
שמש הוא דמות סטריאוטיפית של נגד משמעת בשירות קבע ממוצא פרסי.
שמש נתון לפיקוח ממפקדו הישיר והקשוח, רס"ר פלכטר (משה איש כסית) ובה בעת מנסה להתחמק מרס"רית שמנה ובריונית (דבורה בקון) מפקדת ממחנה הטירוניות הסמוך, איתה הוא יוצא בעל כורחו.
בנצי (המקבל משמש את הכינוי "סרדין" עקב מראהו הצנום) מתאהב בטירונית ממחנה הטירוניות בשם רינה גרין (סוניה מרטין) בזמן שיהודה'לה (המקבל משמש את הכינוי "קיטבג" עקב מראהו השמן וגם עקב הסחורה שהוא סוחב במזוודתו) עסוק בהוצאת פטורים ומומו (המקבל משמש את הכינוי "אלביס פרסלי", עקב הדמיון לזמר) עובר מבחורה לבחורה.
במהלך הסרט יהודהל'ה ובנצי נתקלים ברופא הומו חרמן (לואיס רוזנברג), ממנו הם מנסים להוציא גימלים.
בהמשך, השלושה מתחפשים לנשים על מנת להתחמק מרס"ר שמש, ויהודהל'ה נופל לתוך בור צואה וגורר לשם גם את הנספח הצבאי הנורווגי שמנסה לחלץ אותו.
ובינתיים רינה מגלה שבנצי שיקר לה בעת היכרותם כאשר הציג עצמו כקצין למרות שהיה טירון כמותה, אך לבסוף סולחת לו.
שמואל אייזר (בעלה של אווה)
הסרט הביא לבתי הקולנוע 660 אלף צופים בישראל ו-1.3 מיליון צופים בגרמניה המערבית.
לאחר הצלחת הסרט בישראל ומחוצה לה יצא סרט ההמשך "סבבה" (1983).
סרט זה אינו שייך רשמית לסדרת אסקימו לימון, אך מהווה ספין אוף ספציפי לדמותם של יהוד'לה, שמש ורס"ר פלכטר מ"ספיחס".
בסרט זה צחי נוי (יהודל'ה) הוא היחיד שמשתתף מבין שלושת השחקנים המרכזיים בסדרת "אסקימו לימון".
ספיי גרוב היא סדרת אנימציה אמריקאית לנוער מסוג מתח-קומי ששודרה בערוץ "Teletoon" הקנדי ובערוץ המוזיקה MTV.
יוצרי הסדרה הם מייקל גאנס, ריצ'רד רג'יסטר, קלווין ת'ומסן וכריסטופר גסואלדי, אשר גם דיבבו את הדמויות בסדרה.
העלילה עוקבת אחר שני סוכנים חשאיים הנקראים סוכן מס' 1 וסוכן מס' 2 והבוסית שלהם, הלנה טרוי, אשר שולחת אותם למשימות שונות ברחבי העולם.
האנימציה של הסדרה מבוססת על עבודותיו של אמן הסרטים המצוירים הקנדי גלן האנסון.
היא בסיסית וחדה ומשתמשת בצבעים חזקים ועזים וקווים שחורים בולטים.
הדמויות מוקצנות מבחינה פיזית ומלבד הגיבורים הראשיים רוב הדמויות הן גרוטסקיות.
הסדרה מציגה מיניות בולטת ומעודנת, הדיאלוגים בה קצביים ומהירים והיא מלווה בקריינות דרמטית.
פסקול הסדרה הוא אינסטרומנטלי ומשלב קטעים משירים מוּכרים ומוזיקה פופולרית.
בכל פרק נשלחים הסוכנים לסכל מזימה אחרת של אישיות מרשעת, בכל פעם במדינה אחרת בעולם.
העלילה מתרחשת במקומות מפוארים ומציגה את הווי החברה הגבוהה, ובדרך כלל בהגיעם למקום תהייה דמות שתסייע להם במשימתם לסכל את המזימה.
רוב דמויות הרשעים בסדרה מזכירים דמויות רשעים מסרטי סוכנים חשאיים, אך מטרותיהם אינן השתלטות על העולם או בצע כסף, אלא לרוב טובתם האישית.
למשל: זמרת דיסקו משנות ה-70 של המאה ה-20 אשר עושה קאמבק ומתכננת לחסל את תעשיית המוזיקה על מנת להצליח וכן לייבש את הנילוס עבור פארק מים שהיא בונה, או מעצבת אופנה שחוטפת את דוגמניות העל ומחליפה אותן ברובוטים על מנת שישתתפו בתצוגה שלה.
אחד האלמנטים הבולטים בסדרה הם הגאדג'טים בהם צוידו הסוכנים.
השניים עושים שימוש בצעצועי היי-טק מתוחכמים שהוסוו כפריטים יום-יומיים והם עושים בהם שימושים מגוונים.
הסוכנים מצוידים בפריטי אופנה מתקדמים ומנהלים ביניהם שיחות ציניות ושנונות, ובעלילה שזורות בדיחות וקטעי סאטירה על ידוענים מעולם התקשורת, האופנה, המוזיקה והקולנוע האמריקאי.
ספייבל והורבינק היא סדרת מריונטות שפורסמה בצ'כוסלובקיה בשנים 1960 - 1985. הסדרה מבוססת במקור על שתי דמויות תיאטרון המריונטה בפראג שהקים יוזף סקופה בשנת 1920.
ספייבל והורבינק היו דמויות בתיאטרון בובות צ'כוסלובקי שהוקם על ידי יוזף סקופה בשנת 1920 בעיר פלזן.
הדמות הראשונה הייתה אז יוזף ספייבל, מורה כושל בבית הספר.
בשנת 1926 הביא לעולם את בנו של ספייבל, הורבינק.
הורבינק התחבב במהרה על ידי ילדים ואף היה למוקד חיקוי בברית המועצות.
בשנת 1930 הוסיף לדמויות את כלבם, ז'ריק, ומאוחר יותר הוסיף את חברתו ואולי גם קרובת משפחתו הרחוקה של הורבינק, מאניקה, ואף את סבתו של הורבינק, גברת קטרינה.
הסדרה צולמה בצילומי שחור לבן ואחר כך עברה לצילומי צבע.
הסדרה מדברת על הורבינק בן השבע החווה הרפתקאות ביתיות כל יום עם אביו.
יחד הם תמיד מסתבכים בצרות, או שפשוט מגיעים לאי הבנה משותפת, ולבסוף תמיד מגיעה חברתו של הורבינק ועוזרת להם לסדר את המצב.
לאחרונה השתתפו ספייבל והורבינק בפרסומת לחברת הרכב סקודה בגרמניה.
יוזף ספּייבּל - מורה כושל.
השתתף לאחרונה בפרסומת לרכב סקודה.
הוּרבִינֶק ספּייבּל - ילד בן שבע.
לעיתים שובב, לעיתים אנרגטי, לעיתים עצלן ולעיתים תחמן.
בגרסאות הקודמות התומכים למכנסיים שלו היו בצבע ירוק וכיום הם בצבע אדום .
מָאנִיצ'קה - חברתו ואולי גם קרובת משפחתו של הורבינק.
לובשת משקפיים באופן קבוע ושמלה אפורה עם פרחים.
גב' קטֶרינָה - סבתו של הורבינק.
זֶ'ריק - כלבם של החבורה.
דמותו של הורבינק נלקחה מצ'כוסלובקיה על ידי ברית המועצות.
הורבינק השתתף בקומיקס הרוסי מורזילקה, ואף נעשו עליו כמה וכמה סרטי אנימציה.
בכללי, איש בברית המועצות לא ידע על סיפורו האמיתי של הורבינק.
ספיידרוומן היא דמות בדיונית של גיבורת-על המופיעה בחוברות הקומיקס ביקום מארוול קומיקס.
דמותה הופיעה לראשונה בחוברת Marvel Spotlight #32 מפברואר 1977, ונוצרה בידי הכותב ארצ'י גודווין וצמד המאיירים סאל בוסימה וג'ים מוני.
ספיידרוומן היא האלטר אגו של ג'סיקה דרו, שהורעלה מקרינה רדיואקטיבית והוזרק לה נסיוב ניסיוני המכיל דם עכבישאים.
תחת השגחתו של נבל-העל הוד התפתחותו, דרו עברה תהליך גדילה מואץ גנטית, ומאוחר יותר גויסה כסוכנת עבור ארגון הידרה המרושע בטרם חזרה למוטב כאשר נודע לה טבעו האמיתי של הארגון.
הכותב בריאן מייקל בנדיס, הוסיף את ספיידרוומן לרשימת חברי האוונג'רס החדשים החל משנת 2005.
הדמות זכתה למספר עיבודים בנוסף לקומיקס, ביניהם בסדרת אנימציה משנת 1979 "ספיידרוומן" בדיבובה של ג'ואן ואן ארק, כמו גם בסרט האנימציה "ספיידרמן: ברחבי ממדי העכביש" בדיבובה של איסה ריי.
ג'סיקה מרים דרו נולדה לג'ונתן ומרים דרו בלונדון, אנגליה.
בגיל צעיר, משפחתה עברה למעבדה שנוצרה על ידי אביה והרברט וינדהאם בסמוך להר ונדגור.
היא חלתה מחודשים של חשיפה לאורניום, ובניסיון להציל אותה, אביה הזריק לה נסיוב ניסיוני המבוסס על דם מוקרן של עכבישים.
היות שהנסיוב דרש המתנה של חודש, וינדהאם שם את דרו במאיץ גנטי.
המאיץ גרם להזדקנותה להאט, אמה מתה ואביה עזב לארצות הברית.
כאשר שוחררה עשורים לאחר מכן, היא הייתה בת 17. דרו נודתה על ידי שאר תושבי הר ונדגור, האנשים החדשים של וינדהאם.
דרו עזבה את הר ונדגור לתרבות אנושית, אך נתפסה על ידי חיילי ארגון הידרה, בזמנו הנהגת הרוזן אוטו ורמיס.
ורמיס שטף את מוחה של דרו, וגייס אותה כסוכנת הידרה תחת שם הקוד "ארכנה".
אחד מהסוכנים המיומנים של הידרה, ג'ארד, אימן את דרו בלחימה ובריגול ופיתה אותה.
כאשר ג'סיקה נעשתה מאהבתו, ג'ארד הרשה לעצמו להיתפס על ידי סוכנות , וזאת כדי שדרו בזעמה תתנקש בחיי ניק פיורי.
במאבק שהתחולל, דרו הרגה בטעות את ג'ארד ולמדה את טבעו האמיתי של ארגון הידרה.
היא הייתה אחראית למותו של אוטו ורמיס, אשר גרם לדרו להאמין כי היא עכביש מפותח גנטית.
היא שוטטה ביערות, אך נלכדה שנית בידי סוכני הידרה והופנטה.
בשירות הידרה אימצה דרו את שם-הקוד "ספיידרוומן" וקיבלה הוראה לחטוף את אלישיה מאסטרס.
בעימות שנוצר עם הדבר, דרו התאוששה משטיפת המוח ועזרה לו לחלץ את מאסטרס.
היא והדבר נתקלו בכשף מודרד, אשר הסיר סופית את שטיפות המוח של הידרה ושיחזר את זיכרונותיה.
דרו עברה חזרה ללונדון, שם נתקל בקשיי הסתגלות בגלל סלידתה מבני אדם.
לאחר פריצה כושלת, זהותה נחשפה לסקוטלנד יארד ולסוכן ג'רי האנטר, שנעשה אובססיבי לגביה.
המכשף מגנוס פנה אליה, ומצע לה את עזרתו.
לאחר שהגנה על מגנוס מאקסקליבר שנשלח על ידי מורגן לה פיי כדי להשיג את ספר הדארקהולד, מגנוס מציע לדרו לעבור איתו למנהטן.
מגנוס חינך ושילב את דרו בציוויליזציה, הודיע לה שאביה נרצח והוביל אותה במצוד אחר הרוצח.
היא מוסחת מהמצוד כאשר רוח הרפאים של לה פיי דורשת את הדארקהולד אישית.
במהלך הקרב, דרו והאנטר נפגשים ומתחילים במערכת יחסים רומנטית.
בעזרתו, היא מאתרת את רוצח אביה, אשר נהרג מאוחר יותר.
דרו החליטה לשמור על זהותה בסוד.
היא נפרדה מהאנטר, ולאחר קרב נגד האחים גרים, מתנתקת ממגנוס.
לאחר חודשים בהם הרוויחה כסף באופן משפיל, דרו נעשתה גיבורת-על ועבדה כציידת ראשים לצד הקרימינולוג המשותק סקוטי מקדואל, וקיבלה קשר למשטרה מצד קפטן אלכסנדר וולש.
היא המשיכה במצב זה מספר חדשים, עד שקשרי העבודה שלה ושל סקטי נכשלו.
היא קיבלה הצעה מלינדזי מק'קייב לעבור לדירתה שבסן פרנסיסקו, החלה במערכת יחסים עם בעל הבית דייוויד אישימה והגדירה את עצמה כחוקרת פרטית.
לינדזי נחשה את זהותה הסודית, אך למרות שהוטרדה מהסכנה המשיכה בידידותיהן.
כחוקרת פרטית היא נאבקה במורגן לה פיי פעם נוספת, ויתרה על חלק מכוחותיה כדי להציל את האיש הענק ולאחר שגילתה לו את זהותה הסודית, נפרדה מאישימה.
בצורה אסטראלית, דרו התאחדה עם המכשף מגנוס ונסעה איתו למאה ה-6 כדי להציל את נשמות חבריה ממורגן לה פיי.
היא הביסה את לה פיי, אך גופה נעלם והיא נחשבה למתה.
לבקשתה, מגנוס גרם לאנושות לשכוח את דרו ואת ספיידרוומן.
הכישוף התגלה כפגום, וזאת כאשר טיגרה והתכריך מצאו את גופתה של דרו.
הם פנו לאוונג'רס ולדוקטור סטריינג', שנסעו למישור האסטראלי ונלחמו שם בלה פיי שהתכוונה להשתמש בגופה של ג'סיקה ככלי באמצעותו תחזור לעולם הגשמי.
סטריינג' ומגנוס החזירו את רוחה של דרו לגופה, אך במחיר חייו של מגנוס וכוחותיה של דרו.
היא הפסיקה להילחם בפשע כגיבורת-על, וחזרה להיות חוקרת פרטית בסן פרנסיסקו.
כאשר היא ולינדזי העבירו את הלהב השחור מיפן למדריפור, הלהב החזיר לדרו את כוחותיה.
היא נפגשה עם איש העולם התחתון פאץ', אותו היא מזהה כחבר האקס-מן וולברין.
בעקבות האירוע, פאץ' נעשה בעל ברית של הצמד וכמקור מידע.
חייה של דרו נרגעו, עד שנבלת-על בשם שרלוט ויטר גנבה את כוחותיה של דרו והשאירה אותה על סף מוות.
דרו נלקחה מבית החולים על ידי מאדאם ווב, אשר הובילה אותו למאטי פרנקלין, נערה שנטלה את האלטר אגו של דרו.
תחת הדרכתה של ווב, מאטי סופגת את כוחותיהן של הנשים ולמרות זאת דרו נשארת עם ווב כדי להשגיח על מאטי.
בתקופה זו, כוחותיה של דרו החלו לחזור.
מסיבות לא ידועות, דרו חזרה לסן פרנסיסקו.
כאשר גילתה כי מאטי נעלמה, דרו נסעה לניו יורק כדי למצוא אותה.
בעזרת ג'סיקה ג'ונס, היא הצילה את מאטי מסוחר סמים שחטף אותה והתכוון לנצל אותה להפקת הורמון גדילה מוטאנטי.
לאחר שקיבלה הצעה מסוכן H.Y.D.R.A לחזור לשורות הארגון ולשמש כמרגלת בסוכנות S.H.I.E.L.D, דרו ידעה כי אם תסרב היא תיהרג.
דרו יצרה קשר עם ניק פיורי, שהורה לדרו לשמש כסוכנת כפולה.
למעשה סוכני H.Y.D.R.A היו סוכנים מגזע הסקרול משני-הצורה, שחטפו את דרו על מנת שמלכתם תתחזה לדרו כהכנה לפלישה המתקרבת.
לאחר שנורמן אוסבורן הרג את ורנקה, איירון מן מצא את הספינה בה החטופים של הסקרול, ביניהם דרו.
דרו הצטרפה לקבוצת האוונג'רס החדשים, בטענה שאין לה מקום אחר ללכת אליו.
היא הצטרפה לקבוצת לוחמות החופש לצד האישה הבלתי נראית, סטורם, ולקיריה, ת'נדרה, טיגרה, האלמנה השחורה, הענקית הירוקה והלקאט כדי לגלות את זהותו של הענק האדום, ולבקשתה של אביגייל בראנד לסוכנות S.W.O.R.D.
בשורות S.W.O.R.D, היא התמודדה עם איומים על כדור הארץ.
במהלך אירועי "שלטון אפל", קלינט ברטון/הוקאיי בזהות רונין ניסה להתנקש בחיי נורמן אוסבורן אך נלכד בידי האוונג'רס האפלים.
לצד גברת מארוול, ג'סיקה ג'ונס ומוקינגבירד, דרו הצילה אותו.
היא ליוותה את האוונג'רס החדשים למחבוא בברוקלין, שם הם נפגשו עם סטיב רוג'רס.
בתחילת המצור על אסגרד, דרו וספיידרמן סיירו במגדל האוונג'רס, ולאחר שגילתה לו כי היא סוכנת S.W.O.R.D, הותקפו על ידי מנדריל וגריפין.
במהלך הקרב, מנדריל הצליח לשלוט בדרו, והפנה אותה נגד ספיידרמן.
ספיידרמן הצליח להוציא את דרו משליטתו של מנדריל, וגרם להם לחשוב שהובס.
כאשר מנדריל וגריפין נגשו כדי לתת לדרו פקודות חדשות, היא הכתה את מנדריל בפניו, דחפה את ידה לפיו והפעילה את כוחותיה, שהביסו אותו.